# DECIZIA ETAPEI DE ÎNCADRARE

## Nr. xx din xx.11.2018

Ca urmare a notificării adresate de **FODOR DINU DAN ȘI FODOR DOINA –** cu domiciliul/sediul în județul Suceava, municipiul Fălticeni, strada Vasile Ciurea, nr.31, **privind planul / programul**  "**PLANUL URBANISTIC ZONAL - introducere teren in intravilan in vederea construirii unui ansamblu de locuințe (D+P+1E, D+P+1E+M, D+P+2E+M)”**, în municipiul Fălticeni, strada Buciumeni- Tarlaua Dumbrava, Plutonier Ghinița, Județul Suceava, înregistrată la APM Suceava cu nr. 12298/ 15.11.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 13.12.2018 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - introducere teren in intravilan in vederea construirii unui ansamblu de locuințe (D+P+1E, D+P+1E+M, D+P+2E+M)”**, în municipiul Fălticeni, strada Buciumeni- Tarlaua Dumbrava, Plutonier Ghinița, Județul Suceava**, titular FODOR DINU DAN ȘI FODOR DOINA –** cu domiciliul/sediul în județul Suceava, municipiul Fălticeni, strada Vasile Ciurea, nr.31, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

 Terenul aflat in proprietatea Fodor Dinu Dan și Fodor Doina, are o suprafată totală de 22833 mp, conform CU 500/14.08.2018 emis de primăria municipiului Fălticeni **,** dobândit prin cumpărare si se află in intravilanul municipiului Falticeni S=769 mp – teren arabil și extravilanul municipiului, S=22064 –parcelă livadă.

Folosinta actuală a imobilului conform plan de amplasament și delimitare a imobilului: teren arabil și livadă și se incadrează în destinația stabilită - construire ansamblu de locuințe.

 Vecinătăți:

 - la nord – teren proprietar Municipiul Falticeni

 - la est - teren proprietar Monoranu Vasile si str. Plutonier Ghinita

 - la sud si vest - Statiunea Pomicola Falticeni

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentatie se studiază posibilitatea introducerii in intravilan a suprafetei de teren de 22064 mp in municipiul Fălticeni, strada Buciumeni-Tarlaua Dumbrava, Plutonier Ghinită si alipirea la parcela cu S=769 mp, teren arabil, in vederea construirii unui ansamblu de locuinte cu regim de inaltime D+P+1E, D+P+1E+M,D+P+2E+M, în municipiul Fălticeni, strada Plutonier Ghiniță, Județul Suceava, fără a aduce prejudicii mediului înconjurător.

 **Indici urbanistici :**

**P.O.T. maxim = 30% C.U.T. maxim = 0,9**

Regim de înălțime propus, D+P+1E, D+P+1E+M,D+P+2E+M

Suprafața construită propusă, 4140,00 mp

Suprafata carosabilă pietonală și trotuare, 6077 mp

Suprafata spatii verzi, 12616,00 mp

Număr de locuinte 20

Totodata prin aceasta documentatie se vor stabili si alte reglementari privind modul de ocupare a terenului (retrageri fată de limita de proprietate, distante fată de aliniament ori fată de alte elemente ce caracterizează terenul/zonă in clipa de fată: constructii vecine, căi de circulatie publică, retele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

 **Alimentarea cu apă** **și canalizare,**

Intrucat in zona exista retea de alimentare cu apa, alimentarea cu apa in zona se va face prin extinderea acesteia. Retelele vor fi dimensionate pentru a asigura debitul maxim orar precum si debitul la hidrantii pentru stingerea incendiilor. Alimentarea cu apa se va asigura printr-un bransament ce urmeaza a fi realizat in conformitate cu prevederile enuntate de administratorul retelei. Conducta se va monta la adancimea de inghet intr-un pat de nisip. In apropierea cladirii cladirii se va monta un robinet de inchidere.

Pe terenul studiat exista retea publica de canalizare. Astfel noua constructie propusa se va racorda la reteaua oraseneasca de canalizare.

**Alimentarea cu caldură**

S-a propus pentru alimentarea cu energie termică solutia cu centrale termice murale proprii pentru fiecare locuintă in parte, alimentarea cu gaze naturale se va realiza din reteaua existentă, in urma obtinerii avizului DELGAZ GRID si realizarea unui post de reglare masurare (PRM) de joasa presiune si a instalatiilor interioare de utilizare a gazelor naturale.

**Alimentarea cu energie electrică,**

Obiectivele existente in zonă sunt alimentate cu energie electrică din reteaua de joasă tensiune existentă printr-un post de transformare.

Se propune racordarea la reţeaua electrică existentă in zonă, în conformitate cu Avizul de Racordare emis de Societatea de Distribuţie şi Furnizare a Energiei Electrice, după obținerea autorizației de construcție.

 **Gospodăria deșeurilor**

Sistemul de colectare a deșeurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deșeurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprăstierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât să nu permită infestări ale solului.

 Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Amenajările carosabile şi pietonale din incintă vor fi compuse din: alei de incintă, trotuare şi platforme pentru parcare.

Circulaţia auto în zona studiată se face din strada Plutonier Ghinita aflata in capatul de est al parcelei.Latimea parcelei (partial proprietatea beneficiarului, partial cu drept de servitute) pe care se va amenaja atât accesul carosabil cat si pietonal are o latime de 15 m .

 Se propune realizarea accesului auto din strada Plutonier Ghiniță prin intermediul platformei pavate. Toate căile carosabile propuse vor fi pavate si vor asigura accese pentru interventii in caz de incendiu cât si a autospecialelor de salvare, dimensionate conform normelor pentru trafic greu.

Accesul pietonal se realizeaza din strada Plutonier Ghiniță prin accesul principal prevăzut cu zonă carosabilă si zonă pietonală .Toate căile de acces urmează a fi dimensionate conform normativelor in vigoare.

 *d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Obiectiv ", a anunțurilor publice privind prima versiune a proiectului în zilelel de 02.11.2018 și 06.11.2018, până la luarea deciziei de încadrare nu au fost semnalate observații din partea publicului.

 În urma publicării din data de xx.xx.2018, în ziarul ,,obiectiv”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.